शारीरिक विकास के लिए खेल आवश्यक : जैन
फुटबाल में रायल क्लब विजेता
सैपऊ. खेलमंत्रालय भारत सरकार द्वारा आयोजित ब्लाक स्तरीय ग्रामीण खेलकूद प्रतियोगिता का आयोजन राउमावि तसीमों में किया गया। कार्यक्रम के मुख्य अतिथि तहसीलदार ओमप्रकाश जैन, अध्यक्षता गिरदावर सत्यप्रकाश शर्मा ने की विशिष्ट अतिथि वरिष्ठ शारीरिक शिक्षक राजकुमार परमार थे।
उदघाटन करते हुए तहसीलदार जैन ने कहा कि खेलों के आयोजन से युवाओं को प्रतिभा दिखाने का अवसर मिलता है। इसलिए खेल मानव जीवन में शारीरिक विकास के साथ साथ मानसिक विकास के लिए बेहद सहायक है। गिरदावर सत्यप्रकाश शर्मा ने कहा कि युवाओं को पढाई के साथ खुद को चुस्त दुरुस्त बनाए रखने के लिए खेलों में निरंतर भाग लेते रहना चाहिए। शारीरिक शिक्षक राजकुमार ने कहा की खेलों में तकनीकी पहलुओं में इजाफा होने के कारण शारीरिक शिक्षको को खेल की बारीकियों की समझ होना जरूरी है इसके अलावा खेल मैदानों के विकास के साथ खेल सामग्री की पर्याप्त उपलब्धता से ही प्रतिभाओं को उभरने का मौका मिलेगा। कार्यक्रम की शुरुआत सरस्वती गायन से की गई। ब्लाक स्तरीय ग्रामीण खेल खुद प्रतियोगिता में फुटबॉल, ऐथलेटिक्स, खोखो आदि खेलों का आयोजन किया जाएगा। प्रतियोगिता में निर्णायक की भूमिका भुवनेश्वर शर्मा, विजेंद्र सिंह, मनोज शर्मा, पवन कुमार बंसल आदि को दी गई है। प्रतियोगिता प्रभारी राकेश परमार ने बताया की यह प्रतियोगिता 26 दिसंबर तक आयोजित की जाएगी। जिसमें गुरूवार को बालीबॉल खेल आयोजित हुआ। जिसमें 8 टीमों ने भाग लिया है। संचालन भूपसिंह त्यागी ने किया। इस मौके पर शहीद समिति संस्थापक रामौतार फौजी, सचिव वीरा ठाकुर, कोषाध्यक्ष मांगीलाल मित्तल, कुलदीप पटवारी, सोनू शर्मा, विवेक, रिंकू, राहुल शर्मा एवं ग्रामवासी मौजूद थे।
सैंपऊ. कार्यक्रम में उपस्थित अतिथि एवं गायन प्रस्तुति देती बालिकाएं।
धौलपुर. प्रतियोगिता के दौरान खिलाड़ी।
hin_Deva bho_Deva hin_Deva hin_Deva hin_Deva awa_Deva